***ไรออต*** (อังกฤษ: *Riot*) เป็นวิดีโอเกมอินดี ค.ศ. 2019 เกี่ยวกับการจำลองการจลาจลที่สร้างจากเหตุการณ์จริง โครงการดังกล่าวเริ่มต้นด้วยแคมเปญอินดีโกโกในเดือนกุมภาพันธ์ ค.ศ. 2014 ที่จบลงด้วยความสำเร็จ เกมนี้ได้รับการวางจำหน่ายเมื่อวันที่ 6 ธันวาคม ค.ศ. 2017 เพื่อให้เข้าถึงสตีมในช่วงระหว่างพัฒนา ซึ่งเลนเนิร์ด เมนชีอารี ผู้กำกับและก่อนหน้านี้เคยเป็นนักตัดต่อรวมถึงผู้กำกับภาพให้แก่บริษัทวาล์วได้เคยประสบกับเหตุการณ์จลาจลเป็นการส่วนตัว และเกม "ไรออต" ได้รับการสร้างขึ้นเพื่อเป็นช่องทางในการแสดงออกและบอกเล่าเรื่องราวของเหตุการณ์เหล่านี้ โดยผู้เล่นสามารถเลือกได้ระหว่างการเล่นเป็นตำรวจหรือผู้ก่อการจลาจล เกมดังกล่าวอาจจะวางจำหน่ายสำหรับแมคโอเอส, ลินุกซ์, ไอโอเอส และแอนดรอยด์ ซึ่งทางผู้ผลิตสนใจที่จะนำเกมมาสู่แพลตฟอร์มเหล่านี้ แต่ปัจจุบันถูกจำกัดด้วยงบประมาณของพวกเขา

รูปแบบการเล่น
-------------

*ไรออต*ให้ผู้เล่นเล่นเป็นทั้งตำรวจและกลุ่มจลาจล ในฐานะตำรวจ เกมนี้เกี่ยวข้องกับกลยุทธ์และการวางแผน โดยมีส่วนต่อประสานกราฟิกกับผู้ใช้ที่ใช้รูปแบบตำรวจแบบดั้งเดิม สิ่งนี้แตกต่างกับรูปแบบการเล่นทั่วไปของกลุ่มจลาจลซึ่งมีการปรับตัวและโต้ตอบ โดยอาศัยการตัดสินใจของตำรวจซึ่งตรงข้ามกับการวางแผนระยะยาว แต่อาศัยทักษะการตัดสินใจที่รวดเร็วแทน เกมดังกล่าวประกอบด้วยหกศึกหลักที่มีฉากในประเทศอิตาลี, กรีซ, สเปน และอียิปต์

ส่วนการจลาจลอื่น ๆ ที่เกิดขึ้นทั่วโลกจะพร้อมให้หาเล่นและปลดล็อกได้ แต่ละสถานการณ์จะมีภูมิหลังที่แตกต่างกัน รวมถึงอุปกรณ์ประกอบฉากและเครื่องแบบตำรวจ ส่วนเสื้อผ้าของพวกนักเคลื่อนไหวจะได้รับการสุ่มสร้างขึ้นอย่างเป็นระบบ ทั้งนี้ เหล่าตัวละครจะมีสถิติที่แตกต่างกันซึ่งเปลี่ยนวิธีตอบสนองในสถานการณ์ที่แตกต่างกัน ซึ่งหมายความว่าผู้คนจะดำเนินการในลักษณะที่คาดเดาไม่ได้โดยพิจารณาจากองค์ประกอบที่จะเกิดขึ้นในการจลาจลแต่ละครั้ง *ไรออต*กำลังได้รับการวางแผนที่จะเปิดตัวตัวแก้ไขระดับในเกม โดยการใช้สิ่งนี้ ผู้เล่นจะสามารถสร้างจลาจลที่กำลังเกิดขึ้นในโลกขึ้นมาใหม่ได้ โดยระดับดังกล่าวนั้นสามารถร่วมกันกับใครก็ได้ในโลก และบุคคลอื่นสามารถให้คะแนนตามคุณภาพและความถูกต้องทางประวัติศาสตร์

การพัฒนา
--------

สถานการณ์ใน*ไรออต*ได้รับการแจ้งบางส่วนผ่านการมีส่วนร่วมของเลนเนิร์ด เมนชีอารี ผู้เป็นนักออกแบบ ในการประท้วงโนตัฟของอิตาลี *ไรออต*ได้รับทุนส่วนหนึ่งจากแคมเปญระดมทุนอินดีโกโก ซึ่งระดมทุนได้ 36,139 ดอลลาร์ในเดือนมีนาคม ค.ศ. 2013 งบประมาณของเกมบางส่วนมีไว้เพื่อการเดินทางและการวิจัย โดยเกมนี้มีจุดมุ่งหมายเพื่อพรรณนาสถานการณ์ต่าง ๆ ในลักษณะที่เป็นกลาง ทำให้ผู้เล่นสามารถสำรวจความขัดแย้งของทั้งสองฝ่ายได้

เกม*ไรออต*พยายามเลียนแบบรูปลักษณ์ย้อนยุค 2 มิติ แม้ว่าฉากจะเป็น 3 มิติ ซึ่งให้แสง, ฟิสิกส์ และเอฟเฟกต์ภาพที่สมจริงยิ่งขึ้น ตลอดจนการเคลื่อนไหวของตัวละครทั้งหมดเป็นไปตามหลักฟิสิกส์ ซึ่งหมายความว่าแทนที่จะเดินตามเส้นทาง การเคลื่อนไหวของฝูงชนจะได้รับอิทธิพลจากการสื่อด้วยการสัมผัสของฝูงชนที่เหลือ ส่วนรูปแบบศิลปะได้รับแรงบันดาลใจจากเกม*ซูเปอร์บราเธอส์: ซอร์ดแอนด์สวอร์เซอรี อีพี*

และใน ค.ศ. 2019 เลนเนิร์ด เมนชีอารี ได้เปิดตัวเวอร์ชันไอโอเอสฟรี

อ้างอิง
-------

1. ↑  "RIOT - Civil Unrest on Steam". *store.steampowered.com* (ภาษาอังกฤษ). สืบค้นเมื่อ 6 December 2017.
2. 1 2 3 4 5  "RIOT". *www.riotgame.org*.
3. ↑  "All Nektan Casino Sites | RIOT". *www.riotgame.org*.
4. 1 2  "RIOT | #jointheriot".
5. ↑  "RIOT | #jointheriot".
6. 1 2  Colin Moynihan (2013-02-22). "The Lede: Video Game Inspired by Clashes in Egypt and Italy Allows Gamers to Fight the Police". *New York Times*. สืบค้นเมื่อ 2017-05-14.
7. ↑  Gamespot staff (2013-03-19). "How the World's Riots Inspired a Video Game". *GameSpot*. สืบค้นเมื่อ 2017-05-14.
8. ↑  Leonard Menchiari. "RIOT". Indiegogo. สืบค้นเมื่อ 2017-05-14.
9. ↑  Kris Ligman (2017-01-19). "Exploring real-life protests in Riot: Civil Unrest". *ZAM.com*. คลังข้อมูลเก่าเก็บจากแหล่งเดิมเมื่อ 2017-03-12. สืบค้นเมื่อ 2017-05-14.
10. ↑  "R I 0 T". *App Store* (ภาษาอังกฤษแบบอเมริกัน). 10 October 2020. สืบค้นเมื่อ 2021-05-31.

แหล่งข้อมูลอื่น
---------------

* Official website